**Apusul**

*Ina M.*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Valuri de foc este apusul

Ce-l admirăm tăcut în vară

Și-n gând e spus mereu nespusul

Ce-n asfințit încet ne-omoară.

Un soare-a luminat în viață,

Știam că e prezent pe cerul

Ce ne dorea a noastră față

Dar ne-a sedus iar pișicherul...

Valuri de foc pe înserate

Spală privirea-nlăcrimată,

Către Înalt și împăcate

Regretele se duc...curată

Fiece inimă alege

S-ajute suflete pribege!